ਟੇਨਨਬਰਗ ਦੀ ਲੜਾਈ
ਟੇਨਨਬਰਗ ਦੀ ਲੜਾਈ ਰੂਸ ਨੇ 7 ਅਗਸਤ 1914 ਨੂੰ ਜਰਮਨੀ ਦੇ ਪੂਰਬੀ-ਪ੍ਰੱਸ਼ਾ ਦੇ ਕੁਝ ਹਿੱਸਿਆ ਨੂੰ ਜਿੱਤ ਲਿਆ। ਪਰੰਤੂ ਜਰਮਨੀ ਸੈਨਾ ਨੇ ਰੂਸੀ ਸੈਨਾ ਨੂੰ ਟੇਨਨਬਰਗ ਦੇ ਯੁੱਧ ਵਿੱਚ ਹਰਾਇਆ। ਇਹ ਯੁੱਧ 26 ਅਗਸਤ ਤੋਂ 31 ਅਗਸਤ 1914 ਤੱਕ ਚੱਲਿਆ। 1914 ਦੇ ਅਗਸਤ-ਸਤੰਬਰ ਵਿੱਚ ਆਸਟ੍ਰੀਆ ਨੇ ਪੋਲੈਂਡ ਉੱਤੇ ਇੱਕ ਅਸਫ਼ਲ ਹਮਲਾ ਕੀਤਾ। ਰੂਸ ਦੀ ਸੈਨਾ ਨੇ ਆਸਟ੍ਰੀਆ ਦੀ ਸੈਨਾ ਦਾ ਡਟ ਕਿ ਵਿਰੋਧ ਕੀਤਾ। ਇਸੇ ਤਰ੍ਹਾਂ ਹੀ ਸਰਬੀਆ ਨੇ ਵੀ ਆਸਟ੍ਰੀਆ ਨੂੰ ਆਪਣੇ ਖੇਤਰਾਂ ਵਿੱਚੋਂ ਬਾਹਰ ਕੱਢ ਦਿੱਤਾ। ਇੰਗਲੈਂਡ ਦੀ ਸੈਨਾ ਨੇ ਅਗਸਤ 1914 ਵਿੱਚ ਹੈਲੀਗੋਲੈਂਡ ਦੇ ਸਮੁੰਦਰੀ ਯੁੱਧ ਵਿੱਚ ਜਰਮਨੀ ਨੂੰ ਹਰਾਇਆ ਸੀ। ਦੂਸਰੀ ਵਾਰ ਦਸੰਬਰ ਵਿੱਚ ਜਰਮਨੀ ਨੂੰ ਫਿਰ ਹਰਾਇਆ। ਮਿੱਤਰ ਰਾਸ਼ਟਰਾਂ ਦੇ ਯਤਨਾਂ ਨਾਲ ਜਰਮਨੀ ਨੂੰ ਇੰਗਲੈਂਡ ਅਤੇ ਕਾਮਰੂਨ ਬਸਤੀਆਂ ਨੂੰ ਗੁਵਾਉਣਾ ਪਿਆ। ਜਾਪਾਨ ਦੇ ਮਿੱਤਰ ਰਾਸ਼ਟਰਾਂ ਦੇ ਪੱਖ ਵਿੱਚ ਆ ਕੇ ਜਰਮਨੀ ਉੱਤੇ ਹਮਲਾ ਕਰਨ ਨਾਲ ਅਗਸਤ 1914ਨੂੰ ਪ੍ਰਸ਼ਾਂਤ ਮਹਾਸਾਗਰ ਦੀਆਂ ਮੁੱਖ ਜਰਮਨ ਬਸਤੀਆਂ ਕਿਆਓ-ਚਾਓ ਅਤੇ ਸ਼ਾਣਟੁੰਗ ਜਾਪਾਨ ਦੇ ਪ੍ਰਭਾਵ ਹੇਠ ਆ ਗਈਆ। ਅਕਤੂਬਰ 1914 ਨੂੰ ਤੁਰਕੀ ਨੇ ਜਰਮਨੀ ਦੇ ਪੱਖ ਵਿੱਚ ਯੁੱਧ ਵਿੱਚ ਸ਼ਾਮਿਲ ਹੋਣ ਨਾਲ ਕੇਂਦਰੀ ਸ਼ਕਤੀ ਹੋਰ ਵੱਧ ਗਈ।